**บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**วันที่ 31 มีนาคม 2568**

**1. ข้อมูลทั่วไป**

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (“บริษัท”) เป็นบริษัทมหาชนและมีภูมิลำเนาในประเทศไทย ธุรกิจหลักของบริษัทคือให้บริการติดตั้งงานระบบโทรคมนาคม ที่อยู่ตามที่จดทะเบียนของบริษัทอยู่ที่ 393 อาคาร ดี.เค.เจ. ชั้น 5 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร

เมื่อวันที่ 15 กันยายน 2560 ตลาดหลักทรัพย์แห่งประเทศไทยได้อนุญาตให้หุ้นสามัญของบริษัท เป็นหลักทรัพย์จดทะเบียนในตลาดหลักทรัพย์ เอ็ม เอ ไอ (MAI) และเมื่อวันที่ 18 ตุลาคม 2566 ตลาดหลักทรัพย์แห่งประเทศไทยอนุญาตให้ย้ายหลักทรัพย์เข้าซื้อขายในตลาดหลักทรัพย์ (SET)

**2. หลักเกณฑ์ในการจัดทำงบการเงิน**

2.1 หลักเกณฑ์ในการจัดทำงบการเงินระหว่างกาล

งบการเงินระหว่างกาลนี้ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล และตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.) ไทย ซึ่งได้กำหนดเพื่อเป็นการให้ข้อมูลเพิ่มเติมจากงบการเงินประจำปีที่นำเสนอครั้งล่าสุด โดยเน้นการให้ข้อมูลเพิ่มเติมที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว งบการเงินระหว่างกาลนี้ควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2567

งบการเงินระหว่างกาลนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

งบการเงินระหว่างกาลฉบับภาษาไทยเป็นงบการเงินฉบับที่บริษัทใช้เป็นทางการตามกฎหมาย งบการเงินฉบับภาษาอังกฤษแปลมาจากงบการเงินฉบับภาษาไทยดังกล่าว

2.2 เกณฑ์ในการจัดทำงบการเงินรวม

ก) งบการเงินรวมนี้ได้จัดทำขึ้นโดยรวมงบการเงินของบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (ซึ่งต่อไปนี้เรียกว่า “บริษัท”) และบริษัทย่อย (ซึ่งต่อไปนี้เรียกว่า “บริษัทย่อย”) ดังต่อไปนี้

| ชื่อบริษัท |  | ลักษณะธุรกิจ |  | จัดตั้งขึ้น |  | อัตราร้อยละของการถือหุ้น |
| --- | --- | --- | --- | --- | --- | --- |
|  |  | ในประเทศ |  | ณ วันที่ 31 มีนาคม 2568 |
| บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด |  | ประกอบกิจการให้บริการ  ติดตั้งอุปกรณ์สื่อสาร |  | ไทย |  | ร้อยละ 51 |

ข) บริษัทจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทมีสิทธิได้รับหรือมีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรมที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้

ค) บริษัทนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทมีอำนาจในการควบคุมบริษัทย่อยจนถึงวันที่บริษัทสิ้นสุดการควบคุมบริษัทย่อยนั้น

ง) งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัท

จ) ยอดคงค้างระหว่างบริษัทและบริษัทย่อย รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว

ฉ) ส่วนของผู้มีส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของบริษัทย่อยส่วนที่ไม่ได้เป็นของบริษัท และแสดงเป็นรายการแยกต่างหากในส่วนของกำไรหรือขาดทุนรวมและส่วนของผู้ถือหุ้นในงบฐานะการเงินรวม

2.3 บริษัทจัดทำงบการเงินเฉพาะกิจการ โดยแสดงเงินลงทุนในบริษัทย่อยตามวิธีราคาทุน

2.4 มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด บริษัทและบริษัทย่อยได้นำมาตรฐานการรายงานทางการเงินฉบับปรับปรุง 2567 มาถือปฏิบัติ ซึ่งการปรับปรุงนี้เพื่อให้เป็นไปตามเกณฑ์ที่กำหนดขึ้นโดยมาตรฐานการรายงานทางการเงินระหว่างประเทศ ซึ่งเป็นฉบับปรับปรุงตามมาตรฐานการบัญชีระหว่างประเทศ ฉบับรวมเล่มปี 2567 (Bound Volume 2024 Consolidated without early application) โดยจะมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568

การนำมาตรฐานการรายงานทางการเงินดังกล่าวมาถือปฏิบัติไม่มีผลกระทบอย่างเป็นสาระสำคัญต่องบการเงินในงวดปัจจุบัน

2.5 นโยบายบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567

**3. รายการธุรกิจกับบุคคลที่เกี่ยวข้องกัน**

ในระหว่างงวด บริษัทและบริษัทย่อยมีรายการธุรกิจที่สำคัญกับบุคคลที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบริษัทย่อยและบุคคลที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

|  |  | | |  |  | | |  | (หน่วย: ล้านบาท) |
| --- | --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | | | |  | |
|  | งบการเงินรวม | | |  | งบการเงินเฉพาะกิจการ | | |  | นโยบายการกำหนดราคา |
|  | 2568 |  | 2567 |  | 2568 |  | 2567 |  |  |
| รายการธุรกิจกับบริษัทย่อย |  |  |  |  |  |  |  |  |  |
| รายได้จากการขายและบริการ | - |  | - |  | 1.47 |  | 16.93 |  | ราคาตามสัญญา |

ยอดคงค้างระหว่างบริษัทและบริษัทย่อย ณ วันที่ 31 มีนาคม 2568 และวันที่ 31 ธันวาคม 2567 มีรายละเอียดดังนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| ลูกหนี้การค้า – กิจการที่เกี่ยวข้องกัน (หมายเหตุ 4) | - |  | - |  | 1.93 |  | - |
| สินทรัพย์ที่เกิดจากสัญญา-กิจการที่เกี่ยวข้องกัน (หมายเหตุ 5) | - |  | - |  | 1.47 |  | 1.80 |

ค่าตอบแทนกรรมการและผู้บริหาร

สำหรับงวดสามเดือนสิ้นสุดวันที่ 31 มีนาคม 2568 และ 2567 บริษัทและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2568 |  | 2567 |  | 2568 |  | 2567 |
| ผลประโยชน์ระยะสั้น | 10.73 |  | 9.04 |  | 9.52 |  | 8.22 |
| ผลประโยชน์หลังออกจากงาน | 0.71 |  | 0.52 |  | 0.63 |  | 0.43 |

**4. ลูกหนี้การค้าและลูกหนี้หมุนเวียนอื่น**

|  |  |  | | |  | (หน่วย: พันบาท) | | |
| --- | --- | --- | --- | --- | --- | --- | --- | --- |
|  |  | งบการเงินรวม | | |  | งบการเงินเฉพาะกิจการ | | |
|  |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| ลูกหนี้การค้า - กิจการที่ไม่เกี่ยวข้องกัน |  |  |  |  |  |  |  |  |
| อายุหนี้คงค้างนับจากวันที่ถึงกำหนดชำระ |  |  |  |  |  |  |  |  |
| ยังไม่ถึงกำหนดชำระ |  | 182,539 |  | 230,010 |  | 182,336 |  | 229,251 |
| ค้างชำระ |  |  |  |  |  |  |  |  |
| ไม่เกิน 3 เดือน |  | 60,517 |  | 34,858 |  | 49,456 |  | 29,796 |
| 3 - 6 เดือน |  | 4,914 |  | 1,485 |  | - |  | - |
| 6 - 12 เดือน |  | 1,485 |  | 126,046 |  | - |  | 126,046 |
| มากกว่า 12 เดือน |  | 132,599 |  | 6,553 |  | 132,599 |  | 6,553 |
| รวมลูกหนี้การค้า - กิจการที่ไม่เกี่ยวข้องกัน |  | 382,054 |  | 398,952 |  | 364,391 |  | 391,646 |
| ลูกหนี้การค้า - กิจการที่เกี่ยวข้องกัน |  |  |  |  |  |  |  |  |
| ยังไม่ถึงกำหนดชำระ |  | - |  | - |  | 1,929 |  | - |
| รวมลูกหนี้การค้า |  | 382,054 |  | 398,952 |  | 366,320 |  | 391,646 |
| หัก: ผลขาดทุนด้านเครดิตที่คาดว่าจะเกิดขึ้น |  | - |  | - |  | - |  | - |
| รวมลูกหนี้การค้า - สุทธิ |  | 382,054 |  | 398,952 |  | 366,320 |  | 391,646 |
| ลูกหนี้หมุนเวียนอื่น |  |  |  |  |  |  |  |  |
| เงินทดรองจ่าย |  | 431 |  | 61 |  | 431 |  | 61 |
| อื่นๆ |  | 3 |  | 9 |  | 3 |  | 9 |
| รวมลูกหนี้หมุนเวียนอื่น |  | 434 |  | 70 |  | 434 |  | 70 |
| รวมลูกหนี้การค้าและลูกหนี้หมุนเวียนอื่น |  | 382,488 |  | 399,022 |  | 366,754 |  | 391,716 |

ณ วันที่ 31 มีนาคม 2568 และวันที่ 31 ธันวาคม 2567 บริษัทและบริษัทย่อยมีลูกหนี้การค้าที่ค้างชำระ เกินกำหนดเป็นหน่วยงานราชการและหน่วยงานรัฐวิสาหกิจ จำนวน 148.87 ล้านบาท และ 127.05 ล้านบาท ตามลำดับ (งบเฉพาะกิจการ 146.89 ล้านบาท และ 126.90 ล้านบาท ตามลำดับ) ซึ่งรวมลูกหนี้การค้าที่ค้างชำระเกิน 12 เดือนจำนวน 132.60 ล้านบาท และ 6.55 ล้านบาท ตามลำดับ (งบเฉพาะกิจการ 132.60 ล้านบาท และ 6.55 ล้านบาท ตามลำดับ) โดยฝ่ายบริหารเชื่อมั่นว่าไม่มีความเสี่ยงในการเก็บหนี้

**5. สินทรัพย์ที่เกิดจากสัญญา/หนี้สินที่เกิดจากสัญญา**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| สินทรัพย์ที่เกิดจากสัญญา |  |  |  |  |  |  |  |
| - ส่วนที่จัดเป็นสินทรัพย์หมุนเวียน- กิจการอื่น | 468,600 |  | 352,192 |  | 453,034 |  | 344,510 |
| * ส่วนที่จัดเป็นสินทรัพย์หมุนเวียน-กิจการ   ที่เกี่ยวข้องกัน | - |  | - |  | 1,474 |  | 1,802 |
| รวม ส่วนที่จัดเป็นสินทรัพย์หมุนเวียน | 468,600 |  | 352,192 |  | 454,508 |  | 346,312 |
| - ส่วนที่จัดเป็นสินทรัพย์ไม่หมุนเวียน - กิจการอื่น | 456 |  | 42,413 |  | 456 |  | 42,413 |
| รวมสินทรัพย์ที่เกิดจากสัญญา | 469,056 |  | 394,605 |  | 454,964 |  | 388,725 |

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| หนี้สินที่เกิดจากสัญญา |  |  |  |  |  |  |  |
| - ส่วนที่จัดเป็นหนี้สินหมุนเวียน | 163,788 |  | 236,741 |  | 162,140 |  | 235,057 |
| * ส่วนที่จัดเป็นหนี้สินไม่หมุนเวียน | 18,236 |  | 21,361 |  | 14,104 |  | 16,861 |
| รวมหนี้สินที่เกิดจากสัญญา | 182,024 |  | 258,102 |  | 176,244 |  | 251,918 |

สินทรัพย์ที่เกิดจากสัญญาเกิดจากบริษัทและบริษัทย่อยรับรู้รายได้จากการปฏิบัติตามภาระที่ต้องปฏิบัติตามสัญญาก่อนที่จะรับชำระหรือถึงกำหนดชำระตามสัญญา ณ วันสิ้นรอบระยะเวลารายงาน จากการพิจารณาการจัดกลุ่มอายุสินทรัพย์ที่เกิดจากสัญญา สินทรัพย์ที่เกิดจากสัญญาโดยส่วนใหญ่เป็นงานโครงการจากรัฐวิสาหกิจเกิดจากลักษณะงานโครงการเป็นงานระยะยาวที่บริษัทและบริษัทย่อยเป็นผู้รับงานเหมาช่วง ซึ่งบริษัทและบริษัทย่อยพิจารณาว่าสินทรัพย์ที่เกิดจากสัญญาดังกล่าวมีความเสี่ยงด้านเครดิตต่ำ จึงพิจารณาไม่บันทึกค่าเผื่อผลขาดทุนด้านเครดิต

ณ วันที่ 31 มีนาคม 2568 งบการเงินรวมและงบการเงินเฉพาะกิจการมียอดคงเหลือของรายได้ขายและบริการค้างรับที่คาดว่าจะเรียกชำระภายในหนึ่งปี จำนวน 468.60 ล้านบาท และ 454.51 ล้านบาท ตามลำดับ และคาดว่าจะเรียกชำระหลังจากหนึ่งปีจำนวน 0.46 ล้านบาท

ณ วันที่ 31 ธันวาคม 2567 งบการเงินรวมและงบการเงินเฉพาะกิจการมียอดคงเหลือของรายได้ค่าบริการค้างรับที่คาดว่าจะเรียกชำระภายในหนึ่งปี จำนวน 352.19 ล้านบาท และ 346.31 ล้านบาท ตามลำดับ และคาดว่าจะเรียกชำระหลังจากหนึ่งปีจำนวน 42.41 ล้านบาท

สินทรัพย์ที่เกิดจากสัญญาและหนี้สินที่เกิดจากสัญญา มีรายละเอียดดังต่อไปนี้

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | 1,207,832 |  | 1,148,549 |  | 1,185,145 |  | 1,136,818 |
| หัก: มูลค่างานที่เรียกเก็บ | (738,776) |  | (753,944) |  | (730,181) |  | (748,093) |
| สินทรัพย์ที่เกิดจากสัญญา | 469,056 |  | 394,605 |  | 454,964 |  | 388,725 |
|  |  |  |  |  |  |  |  |
| เงินรับล่วงหน้าที่เรียกเก็บตามสัญญา | 852,175 |  | 830,726 |  | 758,099 |  | 736,651 |
| หัก: การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | (670,151) |  | (572,624) |  | (581,855) |  | (484,733) |
| หนี้สินที่เกิดจากสัญญา | 182,024 |  | 258,102 |  | 176,244 |  | 251,918 |

**6. สินค้าคงเหลือ**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| ค่าอุปกรณ์และต้นทุนในการบำรุง  รักษารอการรับรู้ | 13,764 |  | 4,324 |  | 1,081 |  | 3,628 |
| รวม | 13,764 |  | 4,324 |  | 1,081 |  | 3,628 |

**7. เงินฝากธนาคารที่มีภาระค้ำประกัน**

เงินฝากธนาคารที่มีภาระค้ำประกัน คือ เงินฝากออมทรัพย์และเงินฝากประจำ ซึ่งบริษัทได้นำไป ค้ำประกันการออกหนังสือค้ำประกันจากธนาคารบางส่วน และบริษัทย่อยได้นำไปค้ำประกันวงเงินสินเชื่อจากธนาคาร

**8. สินทรัพย์ทางการเงินไม่หมุนเวียนอื่น**

ณ วันที่ 31 มีนาคม 2568 และวันที่ 31 ธันวาคม 2567 บริษัทมีสินทรัพย์ทางการเงินไม่หมุนเวียนอื่นเป็นเงินลงทุนในตราสารทุน ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | | | | |
|  | งบการเงินรวม/งบการเงินเฉพาะกิจการ | | | | | | | | | | |
|  |  |  | |  | กำไร(ขาดทุน)ที่ยังไม่เกิดขึ้น | | |  |  |  | |
| ประเภท | ราคาทุน | | |  | จากการวัดมูลค่าเงินลงทุน | | |  | มูลค่ายุติธรรม | | |
|  | ณ วันที่ 31 มีนาคม  2568 |  | ณ วันที่ 31  ธันวาคม 2567 |  | ณ วันที่ 31 มีนาคม  2568 |  | ณ วันที่ 31  ธันวาคม 2567 |  | ณ วันที่ 31 มีนาคม  2568 |  | ณ วันที่ 31  ธันวาคม 2567 |
| ตราสารทุน | 59,129 |  | 59,129 |  | (26,929) |  | (14,729) |  | 32,200 |  | 44,400 |
| รวม | 59,129 |  | 59,129 |  | (26,929) |  | (14,729) |  | 32,200 |  | 44,400 |

ในระหว่างงวดสิ้นสุดวันที่ 31 มีนาคม 2568 และวันที่ 31 ธันวาคม 2567 เงินลงทุนในตราสารทุนมีการเปลี่ยนแปลงดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | งบการเงินรวม/งบการเงินเฉพาะกิจการ | | |
|  |  | 31 มีนาคม 2568 |  | 31 ธันวาคม 2567 |
| ราคาตามบัญชี ณ วันที่ 1 มกราคม |  | 44,400 |  | - |
| ซื้อระหว่างงวด - ราคาทุน |  | - |  | 59,423 |
| ขายระหว่างงวด - ราคาทุน |  | - |  | (294) |
| กำไร (ขาดทุน) จากการวัดมูลค่าเงินลงทุน  ในตราสารทุนในระหว่างงวด/ปี |  | (12,200) |  | (14,729) |
| ราคาตามบัญชี ณ วันสิ้นงวด |  | 32,200 |  | 44,400 |

สินทรัพย์ทางการเงินไม่หมุนเวียนอื่น เป็นเงินลงทุนในตราสารทุนที่อยู่ในความต้องการของตลาดวัดมูลค่ายุติธรรมผ่านกำไรขาดทุนเบ็ดเสร็จอื่นโดยวัดมูลค่าด้วยมูลค่ายุติธรรมอยู่ในระดับชั้นที่ 1 (ดูหมายเหตุ 21.2)

**9. สินทรัพย์ที่มีไว้เพื่อให้เช่า**

รายการเปลี่ยนแปลงของบัญชีสินทรัพย์ที่มีไว้เพื่อให้เช่าสำหรับงวดสามเดือนสิ้นสุดวันที่ 31 มีนาคม 2568 สรุปได้ดังนี้

|  |  |  |  |
| --- | --- | --- | --- |
|  |  |  | พันบาท |
|  |  |  | งบการเงินรวม/  งบการเงินเฉพาะกิจการ |
| ราคาทุน |  |  |  |
| ยอดคงเหลือ ณ วันที่ 31 ธันวาคม 2567 |  |  | 472,706 |
| ค่าเสื่อมราคาสำหรับงวด |  |  | (37,629) |
| ยอดคงเหลือ ณ วันที่ 31 มีนาคม 2568 |  |  | 435,077 |

ณ วันที่ 31 มีนาคม 2568 บริษัทมีจำนวนเงินขั้นต่ำของรายได้ค่าเช่าในอนาคตทั้งสิ้นภายใต้สัญญาเช่าดำเนินงานที่ไม่อาจบอกเลิกได้ แสดงตามจำนวนเงินในสัญญาดังนี้

|  |  |  |  |
| --- | --- | --- | --- |
|  |  |  | พันบาท |
|  |  |  | งบการเงินรวม/  งบการเงินเฉพาะกิจการ |
| ไม่เกิน 1 ปี |  |  | 176,111 |
| เกิน 1 ปี แต่ไม่เกิน 5 ปี |  |  | 340,419 |
| รวม |  |  | 516,530 |

**10. ส่วนปรับปรุงสำนักงานและอุปกรณ์**

รายการเปลี่ยนแปลงของบัญชีส่วนปรับปรุงสำนักงานและอุปกรณ์สำหรับงวดสามเดือนสิ้นสุดวันที่ 31 มีนาคม 2568 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2568 | 4,216 |  | 3,887 |
| ซื้อเพิ่มระหว่างงวด - ราคาทุน | 100 |  | 71 |
| ค่าเสื่อมราคาสำหรับงวด | (426) |  | (389) |
| มูลค่าสุทธิตามบัญชี ณ วันที่ 31 มีนาคม 2568 | 3,890 |  | 3,569 |

**11. สินทรัพย์สิทธิการใช้**

รายการเปลี่ยนแปลงของบัญชีสินทรัพย์สิทธิการใช้ตามสัญญาเช่าอาคาร และอุปกรณ์ สำหรับงวด สามเดือนสิ้นสุดวันที่ 31 มีนาคม 2568 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2568 | 10,328 |  | 9,279 |
| ค่าเสื่อมราคาสำหรับงวด | (1,176) |  | (1,009) |
| มูลค่าสุทธิตามบัญชี ณ วันที่ 31 มีนาคม 2568 | 9,152 |  | 8,270 |

**หนี้สินตามสัญญาเช่า**

มูลค่าตามบัญชีของหนี้สินตามสัญญาเช่าและการเคลื่อนไหวสำหรับงวดสามเดือนสิ้นสุดวันที่ 31 มีนาคม 2568 แสดงได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ณ วันที่ 1 มกราคม 2568 | 11,543 |  | 10,453 |
| เพิ่มขึ้นจากดอกเบี้ย | 108 |  | 94 |
| เงินจ่ายชำระระหว่างงวด | (1,256) |  | (1,076) |
| ณ วันที่ 31 มีนาคม 2568 | 10,395 |  | 9,471 |
| หัก ส่วนที่ถึงกำหนดชำระในหนึ่งปี | (5,918) |  | (5,231) |
| หนี้สินตามสัญญาเช่า - สุทธิจากส่วนที่ถึงกำหนดชำระในหนึ่งปี | 4,477 |  | 4,240 |

ค่าใช้จ่ายเกี่ยวกับสัญญาเช่าที่รับรู้ในรายการต่อไปนี้ในส่วนของกำไรหรือขาดทุน

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ค่าเสื่อมราคาของสินทรัพย์สิทธิการใช้ | 1,176 |  | 1,009 |
| ดอกเบี้ยจ่ายจากหนี้สินตามสัญญาเช่า | 108 |  | 94 |
| ค่าใช้จ่ายที่เกี่ยวกับสัญญาเช่าระยะสั้น | 248 |  | 176 |
| ค่าใช้จ่ายที่เกี่ยวกับสัญญาเช่าซึ่งสินทรัพย์อ้างอิงมีมูลค่าต่ำ | 10 |  | - |
| รวม | 1,542 |  | 1,279 |

**12. สินทรัพย์ไม่มีตัวตน**

รายการเปลี่ยนแปลงของสินทรัพย์ไม่มีตัวตนสำหรับงวดสามเดือนสิ้นสุดวันที่ 31 มีนาคม 2568 สรุปได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชีต้นงวด | 2,242 |  | 136 |
| เพิ่มระหว่างงวด | - |  | - |
| ค่าตัดจำหน่ายระหว่างงวด | (530) |  | (5) |
| มูลค่าสุทธิตามบัญชีปลายงวด | 1,712 |  | 131 |

**13. สินทรัพย์ไม่หมุนเวียนอื่น**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2568 |  | ณ วันที่ 31 ธันวาคม 2567 |  | ณ วันที่ 31 มีนาคม 2568 |  | ณ วันที่ 31 ธันวาคม 2567 |
| เงินรอรับคืน | 16,010 |  | 16,009 |  | 16,010 |  | 16,009 |
| สินทรัพย์ไม่หมุนเวียนอื่น | 1,548 |  | 1,504 |  | 1,543 |  | 1,499 |
| รวม | 17,558 |  | 17,513 |  | 17,553 |  | 17,508 |

ณ วันที่ 31 มีนาคม 2568 และวันที่ 31 ธันวาคม 2567 สินทรัพย์ไม่หมุนเวียนอื่น มีรายละเอียดดังนี้

เงินรอรับคืน 16.01 ล้านบาท เป็นเงินรอรับคืนจากการที่ลูกค้าในหน่วยงานรัฐวิสาหกิจสงวนสิทธิการจ่ายเนื่องจากการส่งมอบงานล่าช้า ซึ่งเหตุแห่งความล่าช้าดังกล่าวไม่ได้เกิดจากการปฏิบัติงานของบริษัท และบริษัทได้รายงานสถานการณ์ให้ลูกค้ารับทราบอย่างต่อเนื่องและอยู่ระหว่างการพิจารณาของหน่วยงานรัฐวิสาหกิจดังกล่าว ทั้งนี้ฝ่ายบริหารเชื่อมั่นว่าจะได้รับคืนเงินที่ถูกหักจำนวนข้างต้นจากหน่วยงานดังกล่าวทั้งจำนวน

**14. เงินกู้ยืมระยะสั้นจากสถาบันการเงิน**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | อัตราดอกเบี้ย  (ร้อยละต่อปี) | | |  | งบการเงินรวม/  งบการเงินเฉพาะกิจการ | | |
|  | ณ วันที่ 31  มีนาคม 2568 |  | ณ วันที่ 31  ธันวาคม 2567 |  | ณ วันที่ 31  มีนาคม 2568 |  | ณ วันที่ 31  ธันวาคม 2567 |
| เงินกู้ยืมระยะสั้นจากสถาบันการเงิน | 3.50 |  | - |  | 25,000 |  | - |
| รวม |  |  |  |  | 25,000 |  | - |

เงินกู้ยืมระยะสั้นจากสถาบันการเงินของบริษัทปลอดภาระค้ำประกัน และบริษัทย่อยค้ำประกันโดยเงินฝากธนาคาร

**15. เจ้าหนี้การค้าและเจ้าหนี้หมุนเวียนอื่น**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2568 |  | ณ วันที่ 31  ธันวาคม 2567 |  | ณ วันที่ 31  มีนาคม 2568 |  | ณ วันที่ 31  ธันวาคม 2567 |
| เจ้าหนี้การค้า - กิจการที่ไม่เกี่ยวข้องกัน | 326,196 |  | 374,732 |  | 315,870 |  | 368,672 |
| เจ้าหนี้หมุนเวียนอื่น | 1,540 |  | 437 |  | 1,540 |  | 437 |
| เจ้าหนี้เงินประกันผลงาน | 305 |  | 487 |  | 305 |  | 487 |
| ค่าใช้จ่ายค้างจ่าย | 8,870 |  | 9,943 |  | 7,694 |  | 7,823 |
| รวมเจ้าหนี้การค้าและเจ้าหนี้หมุนเวียนอื่น | 336,911 |  | 385,599 |  | 325,409 |  | 377,419 |

**16. เงินกู้ยืมระยะยาวจากสถาบันการเงิน**

รายการเปลี่ยนแปลงของเงินกู้ยืมระยะยาวจากสถาบันการเงินสำหรับงวดสามเดือนสิ้นสุดวันที่ 31 มีนาคม 2568 และสำหรับปีสิ้นสุดวันที่ 31 ธันวาคม 2567 สรุปได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | งบการเงินรวม/งบการเงินเฉพาะกิจการ | | |
|  |  | ณ วันที่ 31  มีนาคม 2568 |  | ณ วันที่ 31  ธันวาคม 2567 |
| เงินกู้ยืมระยะยาวต้นงวด |  | 47,590 |  | 68,702 |
| รับเงินกู้ยืมในระหว่างงวด |  | - |  | - |
| จ่ายชำระเงินกู้ยืมในระหว่างงวด |  | (7,778) |  | (21,112) |
| เงินกู้ยืมระยะยาวปลายงวด |  | 39,812 |  | 47,590 |
| หัก ส่วนที่ถึงกำหนดชำระภายใน 1 ปี |  | (31,112) |  | (31,112) |
| เงินกู้ยืมระยะยาว - สุทธิ |  | 8,700 |  | 16,478 |

ณ วันที่ 31 มีนาคม 2568 และวันที่ 31 ธันวาคม 2567 บริษัทมีสัญญาเงินกู้ยืมระยะยาวกับสถาบันการเงินในประเทศ จำนวน 2 วงเงิน จำนวนวงเงินกู้รวม 90 ล้านบาท เพื่อใช้เป็นเงินทุนหมุนเวียน โดยมีอัตราดอกเบี้ยระหว่างร้อยละ 2-5 ต่อปี ค้ำประกันโดยบรรษัทประกันสินเชื่ออุตสาหกรรมขนาดย่อม (“บสย.”) ทั้งนี้บริษัทต้องปฏิบัติตามเงื่อนไขที่ระบุในสัญญา

**17. ประมาณการหนี้สินผลประโยชน์ระยะยาวของพนักงาน**

จำนวนเงินประมาณการหนี้สินผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงานแสดงได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | สำหรับสามเดือนสิ้นสุดวันที่  31 มีนาคม 2568 | | |
|  |  | งบการเงินรวม |  | งบการเงิน  เฉพาะกิจการ |
| ยอดคงเหลือ ณ วันที่ 1 มกราคม 2568 |  | 25,976 |  | 23,660 |
| ต้นทุนบริการในปัจจุบัน |  | 1,076 |  | 920 |
| ต้นทุนดอกเบี้ย |  | 145 |  | 131 |
| ยอดคงเหลือ ณ วันที่ 31 มีนาคม 2568 |  | 27,197 |  | 24,711 |

**18. ค่าใช้จ่ายภาษีเงินได้**

ภาษีเงินได้นิติบุคคลระหว่างงวดคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ส่วนประกอบหลักของค่าใช้จ่าย (รายได้) ภาษีเงินได้สำหรับงวดสามเดือนสิ้นสุดวันที่ 31 มีนาคม 2568 และ 2567 สรุปได้ดังนี้

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | |
|  | งบการเงินรวม | | | |  | | งบการเงินเฉพาะกิจการ | | |
|  | 2568 |  | 2567 |  | | 2568 | |  | 2567 |
| **ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุน:** |  |  |  |  | |  | |  |  |
| **ภาษีเงินได้ปัจจุบัน:** |  |  |  |  | |  | |  |  |
| ภาษีเงินได้นิติบุคคลระหว่างงวด | 8,005 |  | 6,370 |  | | 7,713 | |  | 6,083 |
| **ภาษีเงินได้รอการตัดบัญชี:** |  |  |  |  | |  | |  |  |
| ภาษีเงินได้รอการตัดบัญชีจากการเกิดผลแตกต่างชั่วคราว | (593) |  | (281) |  | | (472) | |  | (153) |  |
| รวม | 7,412 |  | 6,089 |  | | 7,241 | |  | 5,930 |

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับงวดสามเดือนสิ้นสุดวันที่ 31 มีนาคม 2568 และ 2567 สรุปได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย: พันบาท) | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2568 |  | 2567 |  | 2568 |  | 2567 |
| **กำไรขาดทุนเบ็ดเสร็จอื่น :** |  |  |  |  |  |  |  |
| ภาษีเงินได้รอการตัดบัญชีจากการวัดมูลค่า  เงินลงทุนในตราสารทุน | 2,440 |  | - |  | 2,440 |  | - |
| รวม | 2,440 |  | - |  | 2,440 |  | - |

**19. กำไรต่อหุ้น**

กำไรต่อหุ้นขั้นพื้นฐานคำนวณโดยหารกำไรสุทธิสำหรับงวด (ไม่รวมกำไรขาดทุนเบ็ดเสร็จอื่น) ด้วยจำนวนหุ้นสามัญถัวเฉลี่ยที่ถ่วงน้ำหนักที่ออกและเรียกชำระแล้วในระหว่างงวด

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | 2568 |  | 2567 |  | 2568 |  | 2567 |
| **กำไรต่อหุ้นขั้นพื้นฐาน** |  |  |  |  |  |  |  |
| กำไรสำหรับปี (พันบาท) | 27,360 |  | 21,322 |  | 27,852 |  | 21,091 |
| **จำนวนหุ้นสามัญถัวเฉลี่ยถ่วงน้ำหนัก (พันหุ้น)** | 672,100 |  | 672,100 |  | 672,100 |  | 672,100 |
| กำไรส่วนที่เป็นของผู้ถือหุ้นของบริษัท (บาทต่อหุ้น) | 0.04 |  | 0.03 |  | 0.04 |  | 0.03 |

**20. ส่วนงานดำเนินงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทและบริษัทย่อยที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทและบริษัทย่อยคือ คณะกรรมการบริษัท บริษัทและบริษัทย่อยดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ขายและให้บริการ ติดตั้งงานระบบโทรคมนาคมและดำเนินธุรกิจในเขตภูมิศาสตร์เดียว คือ ประเทศไทย บริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

ข้อมูลเกี่ยวกับลูกค้ารายใหญ่

สำหรับงวดสามเดือนสิ้นสุดวันที่ 31 มีนาคม 2568 และ 2567 บริษัทมีรายได้จากลูกค้ารายใหญ่ เป็นหน่วยงานรัฐวิสาหกิจและเอกชน จำนวน 3 ราย จำนวนเงิน 178.70 ล้านบาท และ 2 ราย จำนวนเงิน 160.17 ล้านบาท ตามลำดับ

**21. เครื่องมือทางการเงิน**

21.1 สัญญาซื้อขายเงินตราต่างประเทศล่วงหน้า

บริษัทได้ทำสัญญาซื้อขายเงินตราต่างประเทศล่วงหน้าเพื่อลดความเสี่ยงจากความผันผวนของ เจ้าหนี้การค้า และเจ้าหนี้อื่นที่เป็นสกุลเงินตราต่างประเทศ

ณ วันที่ 31 มีนาคม 2568 บริษัทมีสัญญาซื้อเงินตราต่างประเทศล่วงหน้าคงเหลืออยู่สามารถสรุปได้ดังนี้

|  |  |  |  |  |  |  |
| --- | --- | --- | --- | --- | --- | --- |
| สกุลเงิน |  | จำนวนเงินตราต่างประเทศ  (หลักพัน) |  | จำนวนเงินตามสัญญา  (พันบาท) |  | มูลค่ายุติธรรม  (พันบาท) |
| USD |  | 40 |  | 1,358 |  | 1,361 |

21.2 การวัดมูลค่ายุติธรรม

ณ วันที่ 31 มีนาคม 2568 บริษัทมีสินทรัพย์และหนี้สินที่วัดมูลค่าด้วยมูลค่ายุติธรรมหรือเปิดเผยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย: พันบาท) | | | | | | |
|  | งบการเงินรวม/งบการเงินเฉพาะกิจการ | | | | | | |
|  | ระดับ 1 |  | ระดับ 2 |  | ระดับ 3 |  | รวม |
| **สินทรัพย์ที่วัดมูลค่าด้วยมูลค่ายุติธรรม** |  |  |  |  |  |  |  |
| สัญญาซื้อขายเงินตราต่างประเทศล่วงหน้า | - |  | 3 |  | - |  | 3 |
| เงินลงทุนในตราสารทุนหุ้นสามัญ | 32,200 |  | - |  | - |  | 32,200 |

การวิเคราะห์เครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่าความแตกต่างของระดับชั้นของมูลค่ายุติธรรม สามารถแสดงได้ดังนี้

ระดับที่ 1 ใช้ข้อมูลราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน

ระดับที่ 2 ใช้ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับ 1 ที่สามารถสังเกตได้ โดยตรง (ได้แก่ ข้อมูลราคาตลาด) หรือโดยอ้อม (ได้แก่ ข้อมูลที่คำนวณมาจากราคาตลาด) สำหรับสินทรัพย์หรือหนี้สินนั้น

ระดับที่ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

ในระหว่างงวดปัจจุบัน ไม่มีการโอนรายการระหว่างลำดับชั้นของมูลค่ายุติธรรม

เทคนิคการประเมินมูลค่ายุติธรรมและข้อมูลที่ใช้สำหรับการวัดมูลค่ายุติธรรมระดับที่ 1

สินทรัพย์ทางการเงินที่ไม่หมุนเวียนอื่น เป็นเงินลงทุนในตราสารทุนที่อยู่ในความต้องการของตลาดวัดมูลค่าด้วยมูลค่ายุติธรรมในระดับชั้นที่ 1 ซึ่งเป็นการใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง มูลค่ายุติธรรมของเงินลงทุนในตราสารทุน ดังกล่าวคำนวณโดยใช้ราคาเสนอซื้อหลังสุด ณ สิ้นวันทำการสุดท้ายของงวดจากตลาดหลักทรัพย์แห่งประเทศไทย

เทคนิคการประเมินมูลค่ายุติธรรมและข้อมูลที่ใช้สำหรับการวัดมูลค่ายุติธรรมระดับที่ 2

ตราสารอนุพันธ์ที่ใช้สำหรับการบัญชีป้องกันความเสี่ยงซึ่งมูลค่ายุติธรรมอยู่ในระดับที่ 2 ได้แก่ สัญญาซื้อขายเงินตราต่างประเทศล่วงหน้า ซึ่งคำนวณโดยใช้อัตราที่กำหนดโดยธนาคารคู่สัญญาของบริษัทเสมือนว่าได้ยกเลิกสัญญาเหล่านั้น ณ วันที่ในงบฐานะการเงิน

**22. ภาระผูกพันและหนี้สินที่อาจเกิดขึ้น**

22.1 ภาระผูกพันเกี่ยวกับสัญญาเช่า และสัญญาบริการ

บริษัทและบริษัทย่อยได้เข้าทำสัญญาเช่า และสัญญาบริการที่เกี่ยวข้องกับการเช่าอาคาร และรถยนต์ อายุของสัญญามีระยะเวลา 1 ปี

บริษัทและบริษัทย่อยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานและสัญญาบริการที่บอกเลิกไม่ได้ ดังนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2568 |  | ณ วันที่ 31 ธันวาคม 2567 |  | ณ วันที่ 31  มีนาคม 2568 |  | ณ วันที่ 31 ธันวาคม 2567 |
| จ่ายชำระ |  |  |  |  |  |  |  |
| ภายใน 1 ปี | 0.78 |  | 0.84 |  | 0.17 |  | 0.28 |

22.2 ภาระผูกพันเกี่ยวกับการขายและให้บริการตามสัญญา

ณ วันที่ 31 มีนาคม 2568 และวันที่ 31 ธันวาคม 2567 บริษัทและบริษัทย่อยมีสัญญาขายสินค้าและบริการกับลูกค้า ซึ่งยังไม่ได้ส่งมอบหรือให้บริการจำนวนประมาณ 1,773 ล้านบาท และ 1,529 ล้านบาท (งบเฉพาะกิจการ 1,654 ล้านบาท และ 1,485 ล้านบาท) ตามลำดับ

22.3 การค้ำประกัน

22.3.1 บริษัทและบริษัทย่อยมีหนังสือค้ำประกันซึ่งออกโดยธนาคารในนามบริษัทและบริษัทย่อย ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทและบริษัทย่อย โดยประกอบด้วยหนังสือค้ำประกันดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2568 |  | ณ วันที่ 31  ธันวาคม 2567 |  | ณ วันที่ 31 มีนาคม 2568 |  | ณ วันที่ 31  ธันวาคม 2567 |
| ค้ำประกันการปฏิบัติงานตามสัญญา | 446 |  | 420 |  | 432 |  | 409 |
| ค้ำประกันการยื่นซองประกวดราคา | 324 |  | 228 |  | 324 |  | 222 |
| รวม | 770 |  | 648 |  | 756 |  | 631 |

ณ วันที่ 31 มีนาคม 2568 และวันที่ 31 ธันวาคม 2567 วงเงินสินเชื่อของหนังสือค้ำประกันดังกล่าวบางส่วนข้างต้นค้ำประกันด้วยเงินฝากออมทรัพย์และเงินฝากประจำของบริษัทและบริษัทย่อย

22.3.2 ณ วันที่ 31 มีนาคม 2568 บริษัทมีเลตเตอร์ออฟเครดิตคงเหลืออยู่รวมเป็นจำนวน 0.04 ล้านเหรียญสหรัฐอเมริกา (ณ วันที่ 31 ธันวาคม 2567 บริษัทมีเลตเตอร์ออฟเครดิตคงเหลืออยู่รวมเป็นจำนวน 0.11 ล้านเหรียญสหรัฐอเมริกา)

**23. เหตุการณ์ภายหลังรอบระยะเวลารายงาน**

เมื่อวันที่ 20 เมษายน 2568 ที่ประชุมสามัญผู้ถือหุ้นของบริษัทได้มีมติอนุมัติให้จ่ายเงินปันผลสำหรับผลการดำเนินงานประจำปี 2567 ในอัตราหุ้นละ 0.20 บาท รวมเป็นเงินทั้งสิ้น 134 ล้านบาท โดยบริษัทได้จ่ายเงินปันผลระหว่างกาลในอัตราหุ้นละ 0.10 บาท รวมเป็นเงิน 67 ล้านบาท ไปแล้วเมื่อวันที่ 4 ธันวาคม 2567 ส่วนที่เหลือในอัตราหุ้นละ 0.10 บาท รวมเป็นเงิน 67 ล้านบาท กำหนดการจ่ายในเดือนพฤษภาคม 2568

**24. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทเมื่อวันที่ 7 พฤษภาคม 2568

ขอรับรองว่าเป็นรายการอันถูกต้องและเป็นจริง

......................................... ...........................................

นายรณภูมิ รุ่งเรืองผล นายพรชัย กรัยวิเชียร

กรรมการ